คือมีประจำเดือนล่าสุดวันที่9 ม.ค มีเพศสัมพันธ์กับแฟนวันที่ 19ม.ค ครั้งเดียวแต่หลั่งในไม่ได้ทานยาคุม วันนี้ตอนตี3มีเลือดออกมาสีน้ำตาลนิกหนึ่ง แล้วก็ตอน4โมงออกเยอะแต่ครั้งเดียว อยากรุ้ว่าประจำเดือนหรือเลือดล้างหน้า
สวัสดีครับ โดยปกติ หากมีการตั้งครรภ์และมีเลือดออกมาจากบริเวณไข่ที่ฝังตัว หรือที่เรียกว่า เลือดล้างหน้าเด็ก เลือดที่เห็นมักจะออกมาเพียงเล็กน้อยและมีสีแดงจาง และมักมาเพียง 1-2 วันเท่านั้นครับ ดังนั้น จากปริมาณและสีที่กล่าวมาก็ยังไม่เข้าลักษณะเลือดล้างหน้าเด็กครับ ประกอบกับเป็นเลือดที่ออกมาในช่วงที่ยังไม่ถึงรอบเดือน ก็ไม่ถือเป็นประจำเดือนเช่นกันครับ และถือเป็นเลือดออกทางช่องคลอดที่ผิดปกติ ซึ่งอาจเกิดจากหลายสาเหตุครับ เช่น1.ฮอร์โมนไม่สมดุล เช่น มีการใช้ยาคุมกำเนิด2.ภาวะแทรกซ้อนจากการตั้งครรภ์3.โรคติดเชื้อทางเพศสัมพันธ์4.เนื้องอกในมดลูกด้วยสาเหตุของโรคที่แตกต่างกัน จึงควรไปพบคุณนรีเวช เพื่อทำการตรวจภายใน สำหรับการวินิจฉัยและรักษาที่ถูกต้องต่อไปครับ